Sinsheim

Sinse is ä Schtadt im Siedoschte vum Rhoi-Negger-Krais in Bade-Wirrdebärsch. Die Schdadt hot 35.439 Eiwohna unn war friehr Kreisschtadt vom Landgrais Sinse. De TSG 1899 Hoffe mit de Rhai-Negga-Arena unns Audo- unn Teschniggmuseum sinn hier behomatet.

 Geografie 
Sinse liegd am Rond vun da Kurpfalz im Herze vom Kraichgau. Die Elsenz fließt durch de Ord.

Die folgende Ord unn Städt grenze an Sinse, de Uhrzaigasinn noch, im Oschde beginnend:
Rappene, Kerchädt, Ittlingä unn Eppingä (welle oll im Londgrais Hailbronn senn), Äschtringa (im Londgrais Kaalsruh), Ongelbochdal, Mielhausä (Kraischgau), Diele, Zuzehausä, Waibschd unn Bischesse (all im Rhai-Negga-Grais).

Sinse hot zwelf Schdadtdail: Adersbach, Dihre, Easchdädt, Äschälboch, Hilsboch, Hoffene, Reihä, Roaboch, Schtoifort, Ongeloch unn Weila.

 Gschischd 
Die ärschdä Schbure vun Besiedlung kumme aus de Jungsteinzeit unn Bronzezeit. 70 noch Chrischdus iss die Gegend um Sinse vunn de Reema erowwert worde. 259/260 kame die Germane, genauer gesogd die Alemanne. Im Joa 770 wurd Sinse des erschdemol schriftlisch erwähnd. Ums Joar 1000 wurd ä Kloschda in Sinse gebaud. Im Joar 1329, unn des iss fier Pälzer unn Kurpälzer besonnerschd wischdisch, do iss Sinse zur Kurpalz gekumme. Ab 1803 awwa hot Sinse zu Baade kehrt. In de Graisrefoam vunn 1973 bekam Sinse seini heidischi Ausdähnung unn hot die 20.000-Eiwohnerzahl iwwerschriddä.

 Schdadgliedarung 
S'Schdadgebied vun Sinse hod ä Keanschdad2 un zwelf oigmoindede Schdaddeel, wu duasch ä Gbiedsrefoam in Bade-Wirddebersch zwische 1971 un 1973 dzukumme sin. Des sin Adersbach2, Dühren2, Ehrstädt4, Eschelbach3, Hasselbach5, Hilsbach1, Hoffe2, Reihen2, Rohrbach2, Steinsfurt2, Waldangelloch3 und Weiler2 (gugschd a driwwe baide Voawahle inde Infobox).

 Oiwuhnerendwigglung 
 Johr Oinwuhnerzahle 14. Jahrhundert  ca. 1.200 1705  823 1798  1.705 1852  2.854 1. Dezember 1871  2.716 1. Dezember 1880 ¹  2.990 1. Dezember 1890 ¹  2.952 1. Dezember 1900 ¹  3.011 1. Dezember 1910 ¹  3.327 8. Oktober 1919 ¹  3.184 16. Juni 1925 ¹  3.497 16. Juni 1933 ¹  3.767 17. Mai 1939 ¹        3.900 Dezember 1945 ¹       4.101 Johr Oinwuhnerzahle 13. September 1950 ¹  5.860 6. Juni 1961 ¹        6.532 27. Mai 1970 ¹        8.056 31. Dezember 1975     25.373 31. Dezember 1980     26.658 27. Mai 1987 ¹        27.454 31. Dezember 1990     29.307 31. Dezember 1995     32.828 31. Dezember 2000     34.171  31. Dezember 2005     35.524  31. Dezember 2006     35.605  30. September 2007  35.557  30. Juni 2010  35.489  30. Juni 2011  35.330  31. Dezember 2012  34.791 

 Bolidig 
De Gemäänderad vun Sinse bschdehd aus 42 Midglieda, welle sisch Schdadträd nenne derfe. Bai de Gemäänderadswahl 2014 is folgendes Agebnis zuschdand kumme:
 CDU 15 Sidz
 FW 11 Sidz
 SPD 7 Sidz
 Aggdiv fer Sinse 3 Sidz
 Griene 3 Sidz
 FDP 1 Sidz
 Berjer mid Ideeë 1 Sidz

Die Schdadt hot seid 1976 ä Paddnaschafd midd Longué-Jumelles im Département Maine-et-Loire in Frongraisch unn seid 1989 midd Barcs in Ungan.

 Kuldur unn Sehenswirdischkaide 
In Sinse gebbds viele Amadör-Theada wies Werfeltheada, die Sinsener Theadakischd, es Friedrich-Hecker-Theada unn es Max-Weber-Theada, welles zur Max-Weber-Schul gherd.

In Sinse gebbds es Audo- unn Teschniggmuseum, wu die Iwwerschallpassaschierflugzaisch Concorde unn Tupolew Tu-144 ausgschdelld sinn.
Die Schdaufabursch Schdääsbärsch im Schdadtdääl Waila hot en achdeggische Berschfried unn hot de Ruf als de "Kombass vum Kraischgau". Said de Oigemäändung vun Waila 1973 befind sisch die Bursch im Bsidz vun de Schdadt Sinse. Im Burghof finne Vaaõõschdaldunge wie die Burgfeschdschbiel unn annere Theadauffführunge, sowie es Schdääsbärsch-Feschdiväl schdadd.

In Sinse befind sisch die Rhoi-Neggar-Arena, welles es Häämatschdadion vum Fußball-Bunnesliga-Varoi TSG 1899 Hoffe is. Finanzierd worre is es Schdadion vum Dietmar Hopp unn reschionale Unnernemme.

 Websaide 

 Said vun de Schdadt Sinse (uff Daitsch)
 Sinse uff badischewanderungen.de

Sinse
Kadegorie:Gemeinde in Bade-Wirddeberg
Sachgrubb:Graaichgau